Tesouro de Wold Newton

O tesouro de Wold Newton é un tesouro numismático achado en 2014 en Wold Newton, Yorkshire, Inglaterra, composto por 1.857 moedas romanas datadas a principios do século IV d. C., depositadas nun recipiente de cerámica. 

Foi adquirido polo Museo de Yorkshire en 2016. 

Trátase do maior tesouro romano deste tipo descuberto no norte de Inglaterra."Wold Newton Hoard". Yorkshire Museum. 

 Descuberta 
O tesouro foi descuberto polo detector de metais David Blakely o 21 de setembro de 2014 nunha leira preto de Wold Newton, en Yorkshire Leste.

O descubridor notificou o achado ao Portable Antiquities Scheme,Griffits, R. "The Wold Newton Hoard and the Portable Antiquities Scheme". York Museums Trust. o que posibilitou aos arqueólogos o seu estudo in situ."Coin Hoard. ID:DUR-16C89F ". Portable Antiquities Scheme. 2016.

 Contido e datación 
O tesouro de Wold Newton componse de 1.857 moedas de aliaxe de cobre, todas elas nummi excepto un antoniniano. Todos os nummi datan do período 294 - 307 d. C. e o antoniniano do 268 - 270 d. C. O feito de que as moedas máis recentes daten de 307 suxire que o tesouro debeu ser agochado preto desa data.

A suma de diñeiro agochada equivalía no seu tempo ao salario anual dun lexionario, ao soldo de tres anos dun carpinteiro ou ao de seis anos dun labrego.

As moedas acháronse no interior dunha vasilla de cerámica agrisada do século IV, xunto a un prato fragmentado e outros fragmentos de cerámica, algúns dos cales podería ter servido como tapa da vasilla.

 Adquisición e conservación 
Logo de ser legalmente declarado como tesouro, o achado valorouse en algo máis de 44.000 libras. O Museo de Yorkshire comezou o 25 de xullo de 2016 unha campaña de recadación de fondos co fin de reunir o diñeiro,Bean, D. (2016). "£44,000 appeal to keep Roman coin hoard in York". En The Press. 25 de Xullo. que incluíu doazóns de centos de persoas de todo o mundo, así como 10.000 libras doadas conxuntamente polo Arts Council England e o Victoria and Albert Museum, e 9.981 libras achegadas por American Friends of the Arts. 

O tesouro estivo exposto ao público o 1 de xuño de 2017 no Museo de Yorkshire como parte do Festival Romano de York,Willers, D. (2017). "Roman coins to be unveiled at festival". En The Press. 27 de maio e posteriormente pasou a formar parte da súa exposición permanente.

 Galería 

 Notas 

 Véxase tamén 

 Outros artigos 

 Tesouro

 Ligazóns externas 

 Vídeo: "The Wold Newton Hoard". York Museums Trust.

Categoría:Tesouros monetarios
Categoría:Arqueoloxía en Inglaterra
Categoría:Tesouros romanos